Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: ellátásáról szóló 1991. évi IV. törvény alapján munkanélküli járadékban, illetve keresetpótló juttatásban részesül.”
Paragraph Index: 1234

(4) A hivatal a (2) bekezdés b) pontjában foglalt esetben az elidegenítési tilalom törlését a szerzési támogatásban részesült személy, illetőleg örököse kérelmére határozattal rendeli el. A kérelemhez mellékelni kell a törlésre okot adó körülmények igazolására szolgáló okiratok másolatát. A hivatal a határozat egyidejű megküldésével megkeresi a közlekedési igazgatási hatóságot az elidegenítési tilalom törlése és a törzskönyvnek a szerzési támogatásban részesített személy, illetőleg örököse részére történő kiadása iránt. 18/D. § Az elidegenítési tilalom bejegyzését és törlését, valamint a szerzési támogatás 18/B. § alapján történő visszafizetését elrendelő határozat ellen államigazgatási úton jogorvoslatnak helye nincs.”

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes